

***Piliscsaba Város Önkormányzata Képviselő-testületének***

***Pénzügyi, Ügyrendi és Településfejlesztési Bizottsága***

 **5/2019**

**JEGYZŐKÖNYV**

**Készült:** 2019. március 5-én 18.08 perckor Piliscsaba Város Önkormányzata Képviselő-testületének Pénzügyi, Ügyrendi és Településfejlesztési Bizottságának rendes nyílt ülésén

**Helye:** Polgármesteri Hivatal Díszterem (2081 Piliscsaba, Kinizsi Pál u.1-3.)

**Szavazati joggal jelen vannak:** Styevola István bizottsági elnök, Lázi Tamás elnök helyettes Mocsáry Dezső tag, Rozovits Ferenc tag, Simon Gyula tag, Koós Gábor külsős tag,

**Távolmaradását jelezte:** Peterdy András

**Tanácskozási joggal jelen vannak:** Farkas András polgármester, Bácskai Beáta alpolgármester Nagy Zsolt jegyző, dr Guba Zsolt aljegyző, Vargáné Rokolya Ildikó gazdasági osztály vezetője, Győri Gábor PIVI vezetője, Koós Gábor Marthi Zsuzsa főépítész Pálfyné Baranyi Katalin jegyzőkönyvvezető

**Meghívott vendégek:** Székely Szilvia (Óvoda vez.)Szelke László (MIKK)Vida Beatrix (Ligeti K.) Ambruzs Gábor Bónis Péter (IRMÁK) Németh Kristóf (Dendrocomplex Kft.)

**Styevola István**: Ezúton köszöntök mindenkit Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottságának 2019. március 5-i nyílt ülésén. Megállapítom, hogy a bizottság határozatképes. Peterdy András nincs jelen. Napirendi pontokat illetően módosítási javaslattal szeretnék élni annak tekintetében, hogy lehetőségek szerint a vendégek által érintett napirendi pontok előrébb kerüljenek, ebben különbséget nem téve és a sorrendben meghagyva.

 ***Napirend:***

1. *Globomax Zrt. ajánlata*
2. *Döntés feladat ellátási szerződésekről*
3. *Döntés a HÉSZ módosításának tárgyalásos eljárás keretében történő módosításáról*
4. *Díjkedvezményes földgázajánlat megtárgyalása*
5. *Liget Konyha Nonprofit Kft. kérelmének megtárgyalása*
6. *Aknázómoly elleni védekezés*

Ezt követően jönnek a normál napirendek, az eredeti 13.napirend tekintetében két mondatban tájékozatót tartok a testületnek, de a napirendi pontot leveszem.

 *7.(3) Döntés a helyi adókról szóló 23/2016.(XI.28) önkormányzati rendelet módosításáról*

*8.(5) Döntés Médiaszolgáltató kiválasztásáról*

*9.(6) Az adó-és Gazdasági Osztály IV.negyedéves adóbeszámolója, tájékoztatás az elévülő tételekről*

*10. (7)Döntés az Önkormányzat 2019. évi költségvetés rendelettervezetéről*

*11. (16)Döntés CIB Bank volt piliscsabai bankfiók helyiségeinek hasznosításáról*

*12.(12) Tájékoztatás utazási költségtérítés szabályzatról (utánküldés)*

*13. A járművek közlekedésének önkormányzati tulajdonú utakon történő súlykorlátozásáról, a behajtási engedélyek kiadásának és felhasználásának rendjéről szóló 18/2018. (IX.18)*

*14.(16). Döntés a CIB Bank volt piliscsabai bankfiók helyiségeinek hasznosításáról*

*15 (18). Belterületi szilárd burkolatú utak felújítása*

*16.(20). Döntés az Önkormányzat 2019.évi közbeszerzési tervének elfogadásáról*

*17. (22). Páduai Szent Antal Általános Iskola kérelme (költségvetés során ezt is)*

*18. (23).Egyebek*

Megállapítom, hogy a bizottság **6 igen szavazattal** az ülés napirendjét elfogadta.

*Schromeisz János 18.35. perckor megérkezett*

**1. napirend**

**Globomax Zrt. ajánlatának megtárgyalása**

**Farkas András:** A médiaszolgáltató több éve tartó együttműködése kapcsán előkerült az a lehetőség, hogy egyrészt új kamerarendszert, másrészt pedig egy olyan mikrofonrendszert alkalmazzunk, ami az ülések levezetésére szolgál és a szavazását is és az élőadást is koordinálhatja.

4 féle megoldást javasolt a cég egy összegben történő kifizetés a másik három esetében pedig részletfizetéseket jelent. Az idei költségvetést figyelembe véve és a részletfizetési opciók közül a legkedvezőbb a 36. hónapos futamidő

**Mocsáry Dezső** Kételyeim vannak, hogy nekünk szükségünk –e van erre

**Styevola István**: Piliscsaba Város PÜB Bizottsága javasolja a testület részére hogy a Globomax ZRT. ajánlatát fogadja el, a bruttó 4.105.290.- értékben 36 hónapos futamidejű fizetési konstrukcióban. Igy 2.225.000 Ft költséget tervezzen be 2019.évi költségvetésbe (beruházások) valamint hatalmazza fel a polgármestert a szerződés megkötésére.

Aki egyetért, kézfenntartással jelezze.

A Bizottság 5 igen és 1 nem szavazattal döntött.

**2. napirend**

**Döntés feladat-ellátási szerződésekről**

**Mocsáry Dezső:** házi segítségnyújtás és szociális étkeztetés(tárgyalások folyamatban vannak) (idősek nappali ellátás ügyében is ) a támogatás mértéke jelentősen csökkenne (40%) ezért született a javaslat,

Az előterjesztés mellékleteiben van egy alapszerződés és egy szerződésmódosítás erre kellene a javaslatot meghozni.

**Farkas András**: Gyakorlatilag ez a radikális döntés elbocsájtáshoz vezetne, és az eddigi kiszámítható keret létszám és az ellátás a szolgáltatás kárára menne, így megfontolandó hogy ilyen nagyságrendű csökkentésre szükség van-e

**Bónis Péter IRMÁK int. vezetője:** Biztosítjuk a házi segítségnyújtást itt Piliscsabán 16-17 fő az ellátottak száma és a várólistán is várnak, ha bekövetkezik, ez a költségcsökkentés nem tudjuk mi alapján szelektálnánk kérem fontolják meg a költségcsökkentést.

**Styevola István**: Idősek nappali ellátására 3 millió van a költségvetésben, a másik esetben

3.5 millió (15 eltartottról 14 –re csökkenne)

Hány ellátottra van igény?

**Bónis Péter** 15 fő-re az maradjon meg

**Mocsáry Dezső:** 250.000.-Ft javasoltunk az önkormányzati hozzájárulás és az ellátott hozzájárulás így egy szintben van kb.

**Styevola István**: a javaslatom az hogy a PÜB Humánszolgáltató Bizottság határozatát hagyja helyben azzal a **módosítással** hogy 15 főre kéri kalkulálni a házi segítségnyújtásban,ami 3.750.000.-Ft

**6 igen szavazattal** elfogadtuk

az idősek nappali ellátására vonatkozóan az eredeti határozati javaslatra nem történt módosítás ott 3.000.000 Ft. /év került csökkentésre , Humánszolgáltató Bizottság támogatta

**6 igen szavazattal** elfogadtuk

**3.napirend**:

**Döntés a HÉSZ módosításának tárgyalásos eljárás keretében történő módosításáról**

(Eredeti 15. napirend)

**Marthi Zsuzsa**: Kiegészített új előterjesztés (kiosztottam) utolsó bekezdésében módosul

**Styevola István**: A futó programok kerülhetnek módosításra?

**Styevola István**: Tárgyalásos eljárásban azok mehetnek amik kiemelt projektek, mit nevezünk kiemelt projektnek: -Hársfa u. Béla király úti vízelvezetés, Közművesítettség, Arculati kézikönyv, antenna, Kenyérmezei patak??

* Hársfa úti telekalakítás, Kenyérmezei patak, Béla király3340/1 /2 , Geri ingatlan?

Lakossági fórumra időpont kijelölése

Határozati javaslatra az utolsó kiküldött verzió

Piliscsaba Város Polgármesteri Hivatal PÜB Bizottságának javasolja az

alábbi két pontban történő módosítását

1. *A 7. § (1) bekezdése helyébe az alábbi szövegrész kerül: „Az építési övezetek területén telkenként legfeljebb egy főépület helyezhető el – kivéve az Lke-2/th1 jelű építési övezetet.”*
2. *9. § (4) bekezdésének b) pontja helyébe az alábbi szövegrész kerül: „Az építési övezet telkein minden teljes 1200 m2 telekterület után elhelyezhet 1-1 főépület.”*

*Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére, hogy a Piliscsaba 3345/1. és a 3345/2. helyrajzi számú ingatlanokat nyilvánítsa kiemelt fejlesztési területté a településfejlesztési koncepcióról, az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012. (XI. 8.) Korm. rendelet 32. § (6) bekezdés c) pontja alapján, valamint javasolja a Képviselő-testület részére, hogy kérje fel a polgármestert a HÉSZ módosításának államigazgatási egyeztetési eljárását a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 30.) Korm. rendelet 32. § (1) bekezdés c) pontja szerint tárgyalásos eljárásban folytassa le, javasolja továbbá a korábban meghozott 253/2018. (XI. 13.) számú határozatának hatályon kívül helyezését*

Aki ezzel egyetért kézfenntartással jelezze:

**5 igen 1 tartózkodással a szavazás megszületett.**

**4. napirend**

**Díjkedvezményes földgázajánlat megtárgyalása**

**Farkas András:** Lehetőség nyílt szolgáltató váltás esetén, hogy mintegy 800.000.-Ft-tal

csökkenthetnénk éves szinten a gázszámlánkat.

Itt a cég képviselője bárkinek kérdése van, intézheti hozzá is.

**Koós Gábor**: Hogyan képződik az ár? árcsökkenése hogyan garantált?

**Ambruzs Gábor**: Ha megnézik maga ez az ár amit fizettek nem változott,. miközben a világpiaci ár fönn is lenn is volt és ha megnézik az elmúlt 8 évet szinte ugyanazon az egységáron vételezték. A jelenlegi piaci árakhoz képest tudunk mi kisebb egységárat garantálni. Több időszakra is köthető szerződés 2020.10.01. 2021.10.01. 2022.10.01.

**Farkas András:** Akár 3 évre is kitolhatnánk az időszakra való

**Simon Gyula**: Akármennyi időre is kötjük, szerződés lejárta után, zökkenőmentesen vissza lehet-e térni az eredeti szolgáltatóhoz?

**Ambruzs Gábor**: Az Ellátás biztonság az garantált.

**Koós Gábor**: Nem lehetne-e 130.-Ft a 134.-Ft?

**Ambruzs Gábor** Egyeztetne ez ügyben.

**Simon Gyula**: Én egy köztes időpontot javasoltam a képviselőtársam pedig egy köztes árat.

**Farkas András:** Árlejtésről a következő Testületi ülésig tárgyaljunk.

**Styevola István**: A pénzügyi, Ügyrendi és Településfejlesztési Bizottsága javasolja a Polgármester Úrnak, hogy egyeztetést folytasson le az E2 Földgázszolgáltató Zrt.-vel a díjkedvezményes gázszolgáltatás igénybevételére.

**6 igen szavazattal** elfogadva.

**5. napirend**

(eredeti 19. napirend)

**Ligetkonyha Nonprofit Kft. kérelme**

**Farkas András:** A Ligeti Konyha Kft. megkeresése szerint, a tulajdonunkban lévő E Klub helyiséget kibérelnék, ahol főzőkonyha kialakítására kerülne sor, s azt követően pedig éttermet nyitnának. A felújítás egy része a bérleti díj beszámításába kerülne.

**Vida Beatrix**: Annyival egészítené ki, hogy hány m2 lenne a konyha beépíthetősége ÁNTSZ bekérdezése után.

**Mocsáry Dezső**: Meg kellene hirdetni hasznosításra és utána pályázat kiírással dönteni ez ügyben

**Styevola István** PÜB javasolja a Képviselő Testület részére hogy a Templom tér 9. 4/2 hsz. ingatlan vendéglátás és étkeztetés céljára történő hasznosítására írjon ki pályázatot a beérkezett pályázatok függvényében valamint a pályázó tegyen javaslatot az épület állag megóvására is.

**6 igen szavazattal** a javaslatot elfogadták.

**6. napirend**

 (eredeti 21. napirend)

**Aknázó moly elleni védekezés**

**Simon Gyula:** Többször volt már a téma a Bizottság és a Képviselő Testület előtt is, idén 1.millió forintot különített el a költségvetés ez ügyben, (injektálásos kezelés) (ez az összeg kb. 100 fa védelmére elég) több árajánlat bekérésére is sor került a városüzemeltetéstől, eljött az idő a vállalkozó kiválasztására.

Lakossági gyűjtés keretében még plusz további forrást is erre fogjuk fordítani.

**Németh Kristóf**: Az injektálásnak több féle módja van, van ami tönkreteszi a fát, van ami csak kisebb kárt okoz a fának és van ami nem okoz nagy kárt a fának. Lehet egy injektálással nagyon jó eredményt is elérni, de tönkre is teheti az egész fasort.

Nagyon fontos a szakszerű injektálási módszer.

**Simon Gyula**: Azt gondolom, az utolsó pillanatban vagyunk, ezt a védekezést el kell kezdenünk, most határozatot kell hozni

**Rozovits Ferenc**: kérése hogy a védett fasoron egyben

**Győri Gábor:** javított műszaki ajánlatkérés Testületire, ha elkészül, az megfelelne?

**Styevola István**: Ebből az árból tudtok –e lejjebb menni?

**Németh Kristóf**: igen

**Simon Gyula:** Beleegyezem, hogy egy pontosított műszaki tartalmú árajánlatot benyújtsanak (PIVI) és azt a Testületi ülésen megszavazzuk, most dönteni kell.

**Styevola István**: PÜB felkéri a PIVI-t a következő testületi ülésre a gesztenyefák védelmében az injektálásos kezelésre pontosított műszaki tartalmú árajánlatot nyújtson be.

**6 igen szavazattal** elfogadtuk.

**7. napirend**

(eredeti 3. napirend)

**Döntés a helyi adókról szóló 23/2016. (XI.28.) önkormányzati rendelet módosításáról**

**Vargáné Rokolya Ildikó**: A helyi adórendeletet úgy alkottuk meg, hogy van néhány utca, ami – a.) -teljesen közművesített b.) -részlegesen c.) -hiányosan közművesített és

d.) -közművesítetlen.

**Nagy Zsolt**: Fő aggályunk hogy mi alapján járjunk el.

**Styevola István**: Ildikó, listára lenne szükségetek, amiből dolgozni tudnátok.

Az a.) és b.) nem differenciálnám, ugyanazon az áron hagynám, a c.) mindenképpen csapadékvíz szempontjából érdekes lenne megnézni, a d.) meg nincs véleményem. Azt a Gáborék tudják megmondani, hogy melyik a d.

Ildikó, ez telekadó? Itt önbevallás van, ugye?

**Vargáné Rokolya Ildikó**: Igen.

**Styevola István:** A módosítást úgy kérném, hogy az OTÉK-ra való hivatkozás az 1.§-ban és a 2.§ kerüljön ki.

A napirend tárgyalásához, plusz határozati javaslat arra nézve, hogy kerüljön kidolgozásra a HÉSZ részeként a közművesítettségnek a nyilvántartása a Piliscsaba területén lévő telkek tekintetében.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**24/2019. (III. 5.) számú határozata**

**a helyi adókról szóló 23/2016. (XI. 28.) önkormányzati rendelet módosításáról**

Piliscsaba Város Önkormányzat Képviselő-testületének Pénzügyi, Ügyrendi és településfejlesztési Bizottsága javasolja a Képviselő-testület részére elfogadásra a helyi adókról szóló 23/2016. (XI. 28.) önkormányzati rendelet módosítását, miszerint az OTÉK-ra való hivatkozás kerüljön az 1.§-ba, és a 2.§ töröljék. HÉSZ részeként kidolgozásra kerül a közművesítettségnek a nyilvántartása Piliscsaba területén lévő telkek tekintetében.

Felelős: polgármester

Határidő: azonnal

**8. napirend**

(eredeti 5. napirend)

**Tárgy:** Döntés Médiaszolgáltató kiválasztásáról

**Farkas András:** Kérésünkre 3 ajánlat érkezett. A legkedvezőbb a Buda Környéki TV ajánlata. Kiküldésre került egy szerződés tervezet. Azt kell eldöntenünk, hogy határozatlan időre, vagy 1 év határozott időre kötjük meg, 6 hónapos vagy 3 hónapos felmondással. Én fix 1 évet javaslok.

A Bizottság **5 igen és 1 nem szavazattal** az alábbi határozati javaslatot fogadta el:

**Piliscsaba Város Önkormányzatának Képviselő-testülete**

**Pénzügyi, Ügyrendi és Településfejlesztési Bizottságának**

**26/2019. (III. 5.) számú határozata**

**médiaszolgáltató kiválasztásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testületnek, hogy a legjobb ajánlatot tevő, a Média Group Produktion Kft. ajánlatát fogadja el, 12 havi, 600.000,- Ft + ÁFA összegben, melyet tartalmaz a 2019. évi költségvetés szolgáltatása, valamint hatalmazza fel a polgármestert a határozott idejű szerződés megkötésére.

Határidő: azonnal

Felelős: polgármester

**9. napirend**

(eredeti 6. napirend)

**Tárgy:** Az Adó- és gazdasági osztály 2018. I-IV. negyedévi adóbeszámolója

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**27/2019. (III. 5.) számú határozata**

**az adóhatóság 2018. I- IV. negyedévi adó-és behajtási tevékenységéről szóló tájékoztatás elfogadásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága elfogadja és elfogadásra javasolja a Képviselő-testület részére az adóhatóság a 2018. I-IV. negyedévi adó- és behajtási tevékenységéről szóló tájékoztatását.

Határidő: azonnal

Felelős: jegyző

**10. napirend**

(eredeti 7. napirend)

**Tárgy:** Piliscsaba Város Önkormányzat és intézményei 2019. évi költségvetése

**Styevola István:** Kérem ismertetni a 22. napirendi pont, A Páduai Szent Antal Általános Iskola, Gimnázium és Alapfokú Művészeti Iskola kérelmét is. Valamint a 12. napirendi pont Tájékoztató az Önkormányzat dolgozóinak utazási költségtérítéséről.

**Simon Gyula:** Amit korábban hoztunk határozatot a költségvetéssel kapcsolatban, minden pontja átvezetésre került?

**Vargáné Rokolya Ildikó:** Igen.

**Farkas András:** A pályázati pénzből megvalósul: 3 utca felújítása, parkok állapotának a javítása, valamint újabb kamerák telepítése. Nem a költségvetést érintő: Klotild ligeti állomás felújítása, e-mobil töltőállomás, köztéri wifi pontok kiépítése, temető kerítésének tovább építése, CIB helyiséget is közösségi térként lehetne hasznosítani.

**Styevola István:** Akkor tudjuk támogatni a Páduai Szent Antal Iskolát, ha részvényesként az ingatlanba bevisz minket, és tulajdonjogot szerzünk a konyhán. Ez az alapmotorja minden támogatásunknak eddig. Ahol saját konyhánk van, ott természetes, hogy támogatjuk a közétkeztetést.

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**28/2019. (III. 5.) számú határozata**

**a Páduai Szent Antal Általános Iskola, Gimnázium és Alapfokú Művészeti Iskola kérelméről**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága a Páduai Szent Antal Általános Iskola, Gimnázium és Alapfokú Művészeti Iskola támogatás iránti kérelmére vonatkozó határozati javaslatot **nem támogatta**.

A Bizottság **5 igen és 1 tartózkodás szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottság**

**29/2019. (III. 5.) számú határozata**

**az Önkormányzat és intézményei 2019. évi költségvetésének tervezetéről**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére az Önkormányzat és intézményei 2019. évi költségvetéséről szóló önkormányzati rendelet tervezet elfogadását az alábbi módosításokkal:

* Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére az Önkormányzat és intézményei 2019. évi költségvetéséről szóló önkormányzati rendelet tervezet elfogadását az alábbi módosításokkal: Natúrpark: 200.000,- Ft az általános tartalék terhére kerüljön tervezésre,
* Summa Vitae: 2.800.000,- Ft helyett 0 Ft időközben érkezett, nem tartalmazta a költségvetés,
* Perköltség: 1.000.000,- Ft (általános tartalékban kerüljön elkülönítésre),
* Belső ellenőrzés: 1.500.000,- Ft helyett 750.000,- Ft a Polgármesteri Hivatal szolgáltatási során kerüljön módosításra,
* Önkormányzati ellenőrzési feladatokra 750. 000,- Ft kerüljön át a szolgáltatási sorra a Polgármesteri Hivataltól,
* MIKK költségvetésében 500.000,- Ft megbízási díj + járuléka kerüljön csökkentésre,
* Rendszergazda díját 300.000,- Ft-tal javasolja növelni általános tartalékból,
* Ingatlanvásárlásból adódóan 12.650.000,- Ft-tal emelkedjen a kiadás,
* Ingatlan eladásból adódóan 11.231.000,- Ft-tal emelkedjen a bevétel,
* Az ingatlan eladásból, vásárlásból adódó különbözet a fejlesztési céltartalék szabad összegéből kerüljön pótlásra,
* Az átcsoportosításokból adódó különbözet az általános tartalékba kerüljön.

Határidő: azonnal

Felelős: Polgármester

**11. napirend**

(eredeti 8. napirend)

**Tárgy:** kátyúzási és útjavítási munkák megkezdése

**Győri Gábor:** Bekértünk árajánlatokat, határidőre 1 db érkezett. A kátyúzásra szeretném, ha 5 millió forint keretösszeget határoznánk meg.

**Styevola István:** Javaslatom, hogy a Hornyák Kft.-vel csak kátyúzzunk. Nagyságrendileg 5 millió forintot szoktunk kátyúzásra fordítani.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**30/2019. (III. 5.) számú határozata**

**kátyúzási és útjavítási munkák megkezdéséről**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testületnek, hogy Piliscsaba belterületi útjainak 2019. évi kátyúzási és javítási feladatainak elvégzésére a mellékelt árajánlat alapján a Hornyák Kft-t válassza.

Felkéri a PIVI intézményvezetőt, hogy a képviselő-testületi ülésig a vállalkozóval kezdeményezzen árlejtést, javasolja továbbá, hogy a költségvetésből 5.000.000,- Ft kerüljön elköltésre ezen szerződéses feltételek keretei között.

Felelős: PIVI intézményvezető

Határidő: 2019. március 12.

**12. napirend**

(eredeti 9. napirend)

**Tárgy:** Civil Alap pályázat 2019. évi kiírása

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**31/2019. (III. 5.) számú határozata**

**Civil Alap pályázat 2019. évi kiírásáról**

1. Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére, hogy a piliscsabai civil szervezetek Civil Alapból történő támogatására vonatkozó, az 1. számú mellékletben található pályázati felhívást fogadja el és tegye közzé.

A pályázatok beadási határideje: 2019. április 26.

A pályázatok elbírálásának határideje: 2019. május 15.

1. Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére, hogy hozzon létre ad-hoc bizottságot a pályázatok előzetes vizsgálatának, bírálatának feladataira.

Az ad-hoc bizottság javasolt tagjai:

* Humánszolgáltató Bizottság elnöke – Mocsáry Dezső
* Pénzügyi, Ügyrendi és Településfejlesztési Bizottság elnöke – Styevola István
* Közrendvédelmi tanácsnok – Simon Gyula
* Környezet- és természetvédelmi tanácsnok – Rozovits Ferenc

Felelős: polgármester

Határidő: azonnal

**13. napirend**

(eredeti 10. napirend)

**Tárgy:** döntés igazgatási szünet elrendeléséről

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**32/2019. (III. 5.) számú határozata**

**a 2019. évi igazgatási szünet elrendeléséről szóló önkormányzati rendeletről**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága elfogadásra javasolja a Képviselő-testület részére a 2019. évi igazgatási szünet elrendeléséről szóló önkormányzati rendelet-tervezetet a határozat melléklete szerinti tartalommal.

Felelős: polgármester

Határidő: azonnal

**14. napirend**

(eredeti 11. napirend)

**Tárgy:** döntés a Piliscsabai Polgármesteri Hivatal szervezeti és működési szabályzatának módosításáról

**Styevola István:** A hivatali struktúrával kapcsolatban van-e valakinek valami véleménye?

**Simon Gyula:** Az aljegyző a jegyző után közvetlenül kell, hogy következzen a hivatali hierarchiában. Azért hoztuk létre az aljegyzői státuszt, hogy az Önkormányzati osztály vezetését is ellátja.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**33/2019. (III. 5.) számú határozata**

**a Piliscsabai Polgármesteri Hivatal szervezeti és működési szabályzatának módosításáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága javasolja a Képviselő-testület részére, hogy fogadja el a határozat melléklete szerint a Piliscsabai Polgármesteri Hivatal szervezeti és működési szabályzatának módosítását.

A módosítás az Önkormányzat 2019. évi költségvetési rendeletével egyidejűleg lép hatályba.

Felelős: jegyző

Határidő: azonnal

**15. napirend**

(eredeti 12. napirend)

**Tárgy:** Tájékoztató az Önkormányzat dolgozóinak utazási költségtérítéséről

A Bizottság **6 igen szavazattal** az alábbi tájékoztatást fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**2019. március 5. napján tartandó ülésére**

**Tájékoztató az Önkormányzat dolgozóinak utazási költségtérítéséről**

**16. napirend**

**Tárgy:** döntés a CIB Bank volt fiókhelyiségeinek hasznosításáról

**Farkas András:** Meghirdettük bankfióknak, és közvetlen levelet írtunk 13 intézetnek. Nem volt jelentkező, aztán meghirdettük egyéb célra, de erre sem volt jelentkező.

A Nemzetiségi Önkormányzatoknak adhat helyet ez a helyiség, illetőleg a Kormányhivatalnak, továbbá a logopédus kerülhet át ide, és ekkor felszabadul az a helyiség a rendőrök számára, egy irodának, továbbá ide átkerülhetnek a kamerarendszernek a központi egységei és képernyői. Valamint nyugdíjas egyesület tudna itt összegyűlni és a kézműves szakkör.

**Styevola István:** Egyeztessünk egy helyszíni bejárás során.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**34/2019. (III. 5.) számú határozata**

**a CIB Bank volt fiókhelyiségeinek hasznosításáról**

Piliscsaba Város Önkormányzat Képviselő-testületének Pénzügyi Ügyrendi és Településfejlesztési Bizottsága támogatja, hogy a volt bankfiók helyiségei a jövőben közösségi térként funkcionáljanak, továbbá javasolja a Képviselő-testület részére, hogy hatalmazza fel a polgármestert, hogy az érintettekkel egyeztetést kezdeményezzen.

Felelős: polgármester

Határidő: azonnal

**17. napirend**

**Tárgy:** belterületi szilárd burkolatú utak felújítása

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**35/2019. (III. 5.) számú határozata**

**belterületi szilárd burkolatú utak felújításáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottságajavasolja a Képviselő-testületnek, hogyabelterületi szilárd burkolatú utak felújítása feladatainak elvégzésére a mellékelt árajánlat alapján a Hornyák Kft.- tválassza, valamint hatalmazza fel a polgármestert a szerződés aláírására.

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága felkéri a PIVI intézményvezetőt, hogy a képviselő-testületi ülésig az előre tervezett új költségkeret összegében egyeztessen a vállalkozóval.

Felelős: PIVI intézményvezető

Határidő: 2019. március 12.

**18. napirend**

**Tárgy:** döntés az Önkormányzat 2019. évi közbeszerzési tervének elfogadásáról

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**36/2019. (III. 5.) számú határozata**

**az Önkormányzat 2019. évi közbeszerzési tervéről**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága a Képviselő-testület részére javasolja, hogy az Önkormányzat 2019. évi közbeszerzési tervét a melléklet szerinti tartalommal fogadja el.

Felelős: polgármester

Határidő: azonnal

**19. napirend**

**Tárgy:** beszámoló a Bizottság által hozott határozatok végrehajtásáról

**Koós Gábor:** A Levente utcai óvoda eladással mi a helyzet?

**Dr. Guba Zsolt:** Arra várunk, hogy a szerződés szövegében meg tudjunk egyezni.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**37/2019. (III. 5.) számú határozata**

**a lejárt határidejű határozatokról szóló beszámoló elfogadásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága a lejárt határidejű határozatokról készített beszámolót elfogadja.

Felelős: polgármester

Határidő: azonnal

**20. napirend**

**Tárgy:** döntés a Képviselő-testület által benyújtott pályázatokról szóló beszámoló elfogadásáról

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**38/2019. (III. 5.) számú határozata**

**a Képviselő-testület által benyújtott pályázatokról szóló beszámoló elfogadásáról**

Piliscsaba Város Önkormányzat Képviselő-testületének Pénzügyi, Ügyrendi és Településfejlesztési Bizottsága elfogadja és elfogadásra javasolja a Képviselő-testület által benyújtott pályázatokról szóló beszámolót.

Felelős: polgármester

Határidő: azonnal

Styevola István megköszöni a jelenlevők részvételét és 22 óra 10 perckor a nyílt ülést lezárja.

K.m.f

 Lázi Tamás Styevola István

elnökhelyettes elnök